**Mai aproape de îngeri**

*Katalin Cadar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

simți

gutuile mirosind a lapte matern

pe dulapul cel vechi

ale cărui uși scâncesc

ca un copil mic

din camera cu pereții crăpați

timpul parcă s-ar fi dat peste cap

de patruzeci și trei de ori

precum o stare de purificare

întoarcere la inocență

sau renaștere.

sfinții au deschis porțile cerului

nici demonii nu se mai ascund de lumină

pisicile negre înghit toate păcatele lumii

de până acum

suntem mai aproape de îngeri.